ایسراییل پولیسی‌نین حمایه‌سی آلتینداکی اونلارلا فاناتیک یهودی ایشغال آلتینداکی دوغو قدس-‌ده القصی مسجیدینه باسقین ائدیب.
فاناتیک یهودی‌لر 5-13 آوریل تاریخ‌لرینی احاته ائدن پسح بایرامی سببیله القصی مسجیدینه باسقین‌لارینی داوام ائتدیریر.
شاهیدلردن الده ائدیلن معلوماتا گؤره، باسقین‌دان اول چوخلو سایدا ایسراییل پولیسی القصی مسجیدی‌نین موختلیف یئرلرینده یئرلشدیریلیب و اونلاردان بیر قیسمی مسجیدی‌نین دامینا چیخیب.
فاناتیک یهودی‌لر ایسراییل پولیسی‌نین حمایه‌سی آلتیندا مغربیه  قاپی‌سیندان مسجیده داخیل اولوب‌لار.
ایسراییل قوه‌لری 50 یاش‌دان آشاغی فیلیسطین‌لیلره ده سحر نمازی اوچون القصی مسجیدینه داخیل اولماسینا مانع اولوب. اونلارلا فیلیسطین‌لی سحر نمازینی چؤلده، مسجیدین قاپی‌لاری یاخینلیغیندا قیلیب.
فاناتیک یهودی‌لرین باسقینی زامانی القصی مسجیدینده‌کی فیلیسطین‌لیلر تکبیر سؤیله‌یه‌رک باسقینا اعتراضلارینی بیلدیریب‌لر.
